Diari Oficial de la Generalitat Valenciana


Sumari del DOGV 8079, del 07-07-2017 (2017/5874)

Informació pública de l'Acord d'encàrrec de gestió, d'1 de maig de 2017, subscrit entre la Universitat Miguel Hernández d'Elx i la Fundació Universitas Miguel Hernández de la Comunitat Valenciana, per a la realització dels diferents programes de suport, recolzament, formació i capacitació multilingües a la Universitat Miguel Hernández d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8079

Data del DOGV
:   07-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5874


Organisme emissor
:   Universitat Miguel Hernández d'Elx

Tipus de document
:   Anunci

Informació pública de l'Acord d'encàrrec de gestió, d'1 de maig de 2017, subscrit entre la Universitat Miguel Hernández d'Elx i la Fundació Universitas Miguel Hernández de la Comunitat Valenciana, per a la realització dels diferents programes de suport, recolzament, formació i capacitació multilingües a la Universitat Miguel Hernández d'Elx. [2017/5874]  
Havent-se subscrit acord d'encàrrec de gestió entre la Universitat Miguel Hernández d'Elx i la Fundació Universitas Miguel Hernández de la Comunitat Valenciana per a la realització dels diferents programes de suport, recolzament, formació i capacitació multilingües a la Universitat Miguel Hernández d'Elx, en virtut de la Resolució rectoral número 0595/17, de 28 de abril de 2017, es procedeix a publicar el text de l'acord.  
  
Elx, 1 de maig de 2017.- El rector: Jesús Tadeo Pastor Ciurana.  
  
D'una part, la Universitat Miguel Hernández d'Elx (d'ara endavant UMH), CIF número C-4175418O, amb domicili social en l'avinguda de la Universitat, s/n, CP 03895 Elx, i en el seu nom i en la seua representació Jesús Tadeo Pastor Ciurana, com a rector de la Universitat Miguel Hernández d'Elx, en virtut del Decret 42/2015, de 10 d'abril, del Consell, pel qual nomena rector de la Universitat Miguel Hernández d'Elx (DOCV 7503, 13.04.2015), i del Decret 208/2004, de 8 d'octubre, del Consell (DOCV 4861, 13.10.2004), pel qual s'aproven els Estatuts de la UMH, modificats pel Decret 105/2012, de 29 de juny, del Consell (DOCV 6808, 02.07.2012).  
  
I de l'altra part, la Fundació Universitas Miguel Hernández de la Comunitat Valenciana (d'ara endavant Fundació UMH), CIF número X 41585909, amb domicili social en l'avinguda de la Universitat, s/n, Edifici Quorum 3, CP 03759 Elx, i en el seu nom i la seua representació Francisco Borja Miralles, com a vicepresident segon del Patronat, d'acord amb l'article 26 dels estatuts de la Fundació.  
  
Ambdues parts es reconeixen competència i capacitat per a formalitzar el present acord pel qual s'encomana a la Fundació UMH la gestió material dels diferents programes de suport, recolzament, formació i capacitació multilingües de la Universitat Miguel Hernández d'Elx.  
  
  
Exposen  
I. Que la UMH és una entitat de dret públic que gaudeix de plena personalitat jurídica i patrimoni propi per al desenvolupament de les seues funcions i la consecució de les seues finalitats, entre les quals destaca la prestació d'un servei públic d'educació superior mitjançant la docència, l'estudi i la investigació.  
  
II. Que la Fundació UMH és una entitat de dret privat que pertany al sector públic, sense ànim de lucre, amb personalitat jurídica pròpia, que gaudeix de plena capacitat jurídica i d'obrar, creada per voluntat expressa de la Universitat Miguel Hernández, i la missió fonamental de la qual és cooperar amb el compliment de les finalitats de la UMH.  
  
III. Que els Estatuts de la UMH estableixen que la Universitat podrà crear i participar en entitats amb personalitat jurídica pròpia per a la realització de les seues funcions específiques, sota diferents formes contemplades en dret, entre aquestes la de fundació.  
  
IV. Que l'article 4.1.n del text refós de la Llei de contractes del sector públic, aprovat pel Reial decret legislatiu 3/2011, de 14 de novembre (TRLCSP), exclou del seu àmbit d'aplicació els negocis jurídics en virtut dels quals s'encarregue la realització d'una determinada prestació a una entitat que, segons el que assenyala l'article 24.6 del mateix text normatiu, tinga atribuïda la condició de mitjà propi i servei tècnic.  
  
  
V. Que la Fundació UMH en l'actualitat constitueix un mitjà propi de la UMH, segons consta a l'article 1 dels seus Estatuts, de conformitat amb l'escriptura pública atorgada amb data de 23 de juliol de 2015, davant del notari Francisco José Tornel López, amb número de protocol 2.631, per la qual cosa, a efectes contractuals, les seues relacions tenen naturalesa instrumental, articulant a través d'encàrrecs de gestió aquelles previstes a l'article 24.6 del TRLCSP.  
En virtut del que s'ha exposat, les parts subscriuen el present acord d'acord amb les següents  
  
Clàusules  
  
Primera. Objecte de l'encàrrec  
Fixar la col·laboració de la Fundació UMH en la realització dels diferents programes de suport, formació, i capacitació en diferents llengües, perquè la citada Fundació duga a terme, per raons d'eficàcia, la gestió material dels diferents programes de formació i capacitació multilingües, ja siguen presencials, semipresencials o en línia.  
  
N'és objecte també el suport a la Universitat en aquelles gestions, tasques o serveis relacionats amb els idiomes. S'inclouen en aquest apartat, la realització de cursos específics, la realització de traduccions i/o revisions a altres llengües d'articles i documents científics i tècnics prioritàriament per a la comunitat universitària, així com el desenvolupament, pilotatge i/o revisió dels diferents exàmens certificadors que puguen ser utilitzats per la UMH per al desenvolupament de les diferents proves certificadores per a les quals està homologada.  
  
S'hi inclou també el desenvolupament d'una plataforma en línia d'ensenyament del valencià, que servirà per a la implantació de programes de formació semipresencial de valencià per a la comunitat universitària.  
La Fundació UMH desenvoluparà les activitats d'aquest encàrrec sota la denominació general de Laboratori d'Idiomes Universitas Miguel Hernández. Per al programa semipresencial d'aprenentatge de l'anglés de la comunitat universitària s'utilitzarà la denominació IRIS Universitas Miguel Hernández. Per al programa semipresencial d'aprenentatge del valencià per a la comunitat universitària s'utilitzarà la denominació Llengua Lab Universitas Miguel Hernández o Llumh Universitas Miguel Hernández.  
  
Segona. Contingut i activitats de l'encàrrec de gestió  
El contingut de l'encàrrec consta de les següents activitats enumerades de manera enunciativa, sense perjuí de poder desenvolupar altres activitats necessàries no contemplades en aquesta relació:  
  
Gestió de la comunicació:  
- Elaboració d'un web amb informació relativa a l'activitat objecte de l'encàrrec.  
- Actualització de la informació continguda al web.  
- Pla de comunicació per a la promoció de les activitats de l'encàrrec.  
- Atenció pública en relació amb aquestes: presencial, telefònica, en línia, etc.  
  
Gestió acadèmica de l'encàrrec:  
- Organització i desenvolupament dels diferents programes de formació i capacitació multilingüe (valencià, anglès i altres idiomes).  
- Disseny de la proposta de continguts dels diferents cursos basat en el Marc comú europeu de referència per a les llengües.  
- Revisió del funcionament dels cursos.  
- Seguiment acadèmic.  
- Desenvolupament de l'examen final presencial.  
- Certificació de l'assistència als cursos, en cas que l'alumne ho sol·licite.  
  
Gestió dels recursos humans:  
- Coordinació general dels mitjans tècnics i humans per al desenvolupament de les activitats que s'executen en l'encàrrec.  
- Assessorament, realització i gestió dels contractes laborals associats al desenvolupament de les contractacions que calga establir associades a l'activitat de l'encàrrec.  
- Gestió de nòmines i Seguretat Social.  
- Prevenció de riscos laborals.  
  
Gestió de la plataforma tecnològica:  
- Preparació del Campus Virtual.  
- Suport tecnològic a l'Àrea Acadèmica.  
- Gestió del Campus Virtual.  
  
Gestió econòmica i administrativa:  
- Matriculació d'alumnes.  
- Resolució d'incidències administratives i tècniques.  
- Comptabilitat separada d'ingressos i despeses.  
- Emissió de facturació.  
- Recepció i identificació de transferències.  
- Tramitació dels pagaments associats a l'activitat.  
- Inventari físic d'existències.  
- Control i liquidació d'impostos associats.  
- Elaboració dels informes que la UMH considere necessaris a l'efecte.  
  
Gestió jurídica:  
- La signatura d'acords amb entitats en activitats relacionades i/o necessàries per a la gestió de l'encàrrec.  
- Assessorament general per al desenvolupament de les activitats.  
- Establiment dels requisits per a assegurar el compliment del text refós de la Llei de contractes del sector públic en tot allò que resulte d'aplicació en la matèria.  
  
Desenvolupament dels continguts docents:  
- Desenvolupament dels continguts docents a la plataforma d'ensenyament en línia Llumh, propietat de la Fundació UMH, per a impartir un programa semipresencial de valencià en els nivells B1, B2, C1 i C2 del Marc comú europeu de referència de les llengües.  
  
Tercera. Mitjans humans i materials  
El personal de la Fundació UMH que realitze les activitats derivades del present encàrrec no tindrà cap tipus de vinculació, de caràcter laboral o administratiu, amb la Universitat Miguel Hernández d'Elx. La Fundació UMH facilitarà tots els mitjans necessaris per al desenvolupament de l'encàrrec, incloent-hi mitjans tècnics, informàtics, telefonia mòbil i desplaçaments necessaris per a la realització dels treballs encomanats, seguint els criteris d'economia, eficàcia, eficiència i qualitat.  
  
La Fundació UMH podrà contractar tercers per a l'execució de les activitats definides en la clàusula primera, havent de circumscriure's al límit del 50 % de l'import total del present encàrrec. En tot cas la Universitat l'haurà d'autoritzar, prèvia notificació per part de la Fundació UMH.  
Les instal·lacions que la UMH posa a disposició de la Fundació UMH per a l'acompliment dels objectius d'aquest encàrrec són:  
- Les ubicades a l'edifici Quorum I, que s'hauran d'utilitzar segons el que s'estableix a l'annex 1, i sense perjuí que en el futur puga cedir-se l'ús d'altres instal·lacions per al mateix objectiu.  
- Aules d'uns altres edificis de la UMH, que la universitat posa a disposició de la Fundació UMH i que hauran d'utilitzar-se segons les normes d'ús de la UMH.  
La UMH i la FUMH es facilitaran, en la mesura que siga necessari, l'accés a les bases de dades de caràcter personal que resulten necessàries per al desenvolupament de la gestió encomanada. Ambdues entitats, com a encarregades del tractament de les bases de dades, seran responsables de la utilització i la comunicació indegudes d'aquelles dades i de la seua destinació a una finalitat distinta de l'encomanada, conforme amb el que es disposa a l'article 12.4 de la Llei orgànica 15/1999, de 13 de desembre, de protecció de dades de caràcter personal, i a l'article 20 del seu reglament de desenvolupament, aprovat pel Reial decret 1720/2007, de 21 de desembre.  
Una vegada acomplit l'encàrrec, les dades de caràcter personal que siguen en mans de la Fundació UMH, o a l'inrevés, hauran de tornar a la UMH o a la FUMH, juntament amb els documents o suports en què consten aquestes dades, sense perjuí de conservar-los degudament bloquejades, per si es pogueren derivar responsabilitats de la mútua relació.  
  
Quarta. Estructura de les activitats docents i possibilitat d'ampliació  
El desenvolupament de les accions formatives s'emmarcaran, en un principi, en la següent estructura de cursos basats en el Marc Comú Europeu de Referència per a les Llengües que es proposa a continuació:  
  
1.CURSOS MULTILINGÜES BASATS EN EL MARC COMÚ EUROPEU DE REFERÈNCIA PER A LES LLENGÜES  
 PRESENCIAL SEMIPRESENCIAL  
A2 de 70 a 144 hores  
anual o intensiu entre 12 hores i 30 hores presencials i entre 36 i 90 hores de plataforma a distància.   
PRE B1 de 70 a 144 hores  
anual o intensiu  
 entre 12 hores i 30 hores presencials i entre 36 i 90 hores de plataforma a distància.  
B1 de 70 a 144 hores  
anual o intensiu entre 12 hores i 30 hores presencials i entre 36 i 90 hores de plataforma a distància.  
PRE B2 de 70 a 144 hores  
anual o intensiu entre 12 hores i 30 hores presencials i entre 36 i 90 hores de plataforma a distància.  
B2 de 70 a 144 hores  
anual o intensiu entre 12 hores i 30 hores presencials i entre 36 i 90 hores de plataforma a distància.  
C1 de 70 a 144 hores  
anual o intensiu entre 12 hores i 30 hores presencials i entre 36 i 90 hores de plataforma a distància.  
C2 de 70 a 144 hores  
anual o intensiu  
 entre 12 hores i 30 hores presencials i entre 36 i 90 hores de plataforma a distància.  
2.CURSOS BASATS EN LA CAPACITACIÓ PER A L'ENSENYAMENT DE LES LLENGÜES  
Capacitació 240 hores (o las marcades per llei) distribuïdes en 60 hores presencials i 180 hores en línia, quadrimestral o intensiu  
Mestre en  Valencià 320 hores o les marcades per la llei   
3.CURSOS ESPECIALITZATS  
CURSOS FORMATIUS 1 de menys de 25 hores anual o intensiu de menys de 25 hores anual o intensiu  
CURSOS FORMATIUS 2 d'entre 26 € 69 hores anual o intensiu d'entre 26 € 69 hores  
anual o intensiu  
CURSOS FORMATIUS 3 d'entre 70 € 144 hores anual o intensiu d'entre 70 € 144 hores  
anual o intensiu  
4.PROVES D'ACCÉS A GRAUS, MÀSTER,ERASMUS  
Proves de nivell d'accés a grau   
Proves de nivell d'accés a màster   
Proves de nivell d'accés a Erasmus   
  
  
En cas necessari, per raons degudament justificades, la proposta inicial d'activitats formatives podrà ser objecte de proposta de modificació i/o ampliació i/o cancel·lació per acord de la comissió de seguiment de l'encàrrec descrita a la clàusula novena.  
  
En cas d'ampliació, o modificació de les activitats ressenyades, les noves activitats seran arreplegades en un annex que seguirà el procés d'aprovació propi de l'encàrrec.  
Cinquena. Preus públics per a la prestació del servei de formació i capacitació encomanat  
Les despeses originades pel present encàrrec finançaran per l'import recaptat pel preu abonat pels estudiants dels programes de formació i capacitació en idiomes, a excepció dels del programa IRIS que són suportats per la UMH, ja que són per tant gratuïts per als seus beneficiaris; i que seran recaptats per la Fundació UMH segons el quadre de preus vigents i annex al present encàrrec a cada moment per a la seua execució que haja sigut aprovat per el Consell Social (annex II).  
  
Els cursos hauran d'autofinançar-se de forma global, per la qual cosa se'n podran impartir alguns, àdhuc en cas que no s'haja aconseguit el nombre objectiu d'alumnes proposat.  
  
Sisena. Import econòmic de l'encàrrec  
La gestió de l'encàrrec s'integrarà dins del compte de resultats de la FUMH.  
La gestió del present encàrrec té un cost d'execució d'1.198.224,24 ?. L'execució d'aquest encàrrec suposa la realització per part de la FUMH de 22.160 hores de treball directes, amb un cost mitjà estimat de 54,07 ?/hora.  
Aquest import de l'encàrrec es finançarà mitjançant els ingressos estimats de tercers i per aportació directa de la UMH. La diferència entre el cost d'execució del present encàrrec (1.198.224,24 ?) i els ingressos estimats de tercers (888.301,29 ?) dóna com a resultat l'aportació de la UMH, que segons el pressupost s'ha estimat que serà de 309.922,95 ?.   
La Fundació UMH emetrà una factura mensual a la UMH, per l'import estimat de 309.922,95 ?, prorratejat en els 12 mesos de durada del present encàrrec, en funció de les hores de treball realment executades cada mes. Aquesta quantia serà considerada com a ingrés a compte de la liquidació definitiva.  
El pagament d'aquestes factures es realitzarà dins dels 30 dies següents a la seua emissió. La Fundació podrà sol·licitar motivadament l'abonament anticipat de fins a un 12 % del volum d'hores anuals per a atendre les despeses derivades de l'encàrrec. En cas que la UMH anticipe aquesta quantitat a la FUMH, aquesta quantia es regularitzarà en la liquidació anual del present encàrrec a la FUMH.  
  
  
Setena. Liquidació de l'encàrrec  
Per a la liquidació de l'encàrrec es calcularà un saldo de liquidació sobre la base de la diferència entre els ingressos i els costos de cadascuna de les activitats, segons els següents criteris:  
- Per ingressos derivats de la gestió de l'encàrrec:  
· Els ingressos que la FUMH obtinga directament dels estudiants per a la realització dels plans de formació i capacitació, etc.  
· Els ingressos de les factures que emet la FUMH a la UMH per l'execució del present encàrrec, per l'execució dels plans de formació multilingüe per al PAS/PDI/PI i pel desenvolupament, pilotatge i revisió dels exàmens certificadors.  
· Ingressos derivats de les traduccions realitzades.  
· Tots aquells ingressos que s'hagen generat com a resultat de l'activitat encomanada.  
- Per costos derivats de la gestió de l'encàrrec:  
· Els costos directes derivats de l'execució del servei de traducció a la comunitat universitària.  
· Els costos directes derivats de l'execució dels plans de formació, que no inclouen els possibles plans de formació multilingüe per a PAS/PDI/PI, que li encarregue la UMH a la FUMH.  
· Els costos directes de les possibles activitats relacionades amb el multilingüisme que li siguen encarregades per la UMH a la FUMH, com:  
L'execució de plans de formació multilingüe per a PAS/PDI/PI.  
Els de desenvolupament, pilotatge i revisió dels exàmens certificadors, que s'inclouran amb un cost màxim de 30 - per hora i professor invertida en el servei.  
· Els costos indirectes de la Fundació imputables a l'execució del present encàrrec, en els quals sempre estaran inclosos el cost anual d'indemnització al personal de la FUMH, relacionats de manera directa i indirecta amb aquest encàrrec.  
La liquidació del saldo agregat del conjunt de les activitats encomanades, calculat segons allò que es descriu als paràgrafs anteriors, es realitzarà sobre la base de les dades de l'any natural que va de l'1 de gener al 31 de desembre i s'executarà al mes de març de l'exercici següent.  
En cas que el saldo agregat de liquidació anteriorment descrit siga positiu, la UMH emetrà una factura a la FUMH per quantia de l'import positiu.  
En cas que el saldo agregat de liquidació anteriorment descrit siga negatiu:  
La FUMH emetrà un informe justificatiu de les circumstàncies que ho han motivat als efectes que, si escau, procedisquen de conformitat amb les normes d'execució del pressupost de la UMH.  
La Fundació realitzarà un informe de liquidació provisional de l'encàrrec al mes d'octubre, per a facilitar la realització de les previsions pressupostàries de l'exercici següent.  
La Llei 28/2014, que modifica la Llei 37/1992, de l'Impost sobre el Valor Afegit, declara les operacions d'encàrrecs dels articles 4.1.n i 24.6 del TRLCSP no subjectes a l'Impost sobre el Valor Afegit.  
  
Huitena. Comissió de seguiment de l'encàrrec  
Es constitueix una comissió de seguiment i control, formada per representants de cada part signatària (o per les persones en qui deleguen): per part de la Fundació UMH, Tonia Salinas Miralles, directora gerent, Enrique Torrijos Fernández, cap d'Administració, i Joaquín Fernández Muñoz, director dels Serveis Jurídics; i, per part de la UMH, En Vicente Micol Molina, vicerector de Relacions Internacionals, Tatiana Sentamans Gómez, vicerectora de Cultura i Extensió Universitària, Fernando Borrás Rocher, vicerector de Planificació, i Emma Benlloch Marco, gerent, i José López Valero, director del Servei d'Informació Comptable i Gestió Econòmica i Financera.  
A aquesta comissió li corresponen les funcions de planificar, fomentar, supervisar i avaluar els serveis i funcions contemplats en aquest encàrrec, especialment:  
- El desenvolupament de l'encàrrec, la supervisió i el control de les iniciatives.  
- L'avaluació dels resultats econòmics derivats dels serveis que es gestionen d'acord amb aquest document.  
- La proposta de revisió de la tarifa base per al càlcul del cost de gestió.  
- La preparació d'una memòria anual sobre les activitats desenvolupades i la seua execució econòmica, amb el nivell de detall suficient per a poder justificar el compliment d'aquest encàrrec.  
- Proposar l'actualització de la tarifa de preus públics.  
- Proposar nous programes per al desenvolupament del present encàrrec, perquè siguen autoritzats pel rector, sempre que no impliquen una major despesa econòmica per a la Universitat.  
- Proposta de mesures a adoptar en cas que el saldo agregat de la liquidació resultara negatiu, de conformitat amb el que es descriu a la clàusula setena.  
  
Novena. Vigència  
El present encàrrec tindrà vigència fins al 31 de desembre de 2017, i la data d'inici de l'execució de l'encàrrec serà l'1 de maig de 2017 o, en tot cas, l'endemà de la notificació, si fóra posterior. No obstant això, podrà prorrogar-se anualment de forma expressa per un període addicional de fins a quatre anys, excepte el desenvolupament de continguts per a la plataforma Llumh, si així ho decideix la UMH i si existeix una dotació pressupostària i un informe positiu de l'activitat encomanada. Aquest informe haurà de ser emès per la comissió de seguiment dos mesos abans de la data de venciment, que al mateix temps sol·licitarà la seua pròrroga al vicerector de Planificació si es considera convenient. La pròrroga es realitzarà mitjançant resolució del rector, prèvia proposta del vicerector de Planificació.  
  
Desena. Modificació i ampliació de l'encàrrec  
L'encàrrec de gestió podrà ser modificada i ampliada seguint els mateixos tràmits que la seua aprovació. En tot cas, haurà de ser modificada quan siga necessari amb l'objecte d'adaptar el seu contingut al que es disposa en la normativa que resulte d'aplicació.  
Als casos en els quals la comissió de seguiment propose encarregar a la FUMH la realització de nous projectes o programes que suposen major dedicació per part de la FUMH, i si existeix la preceptiva dotació pressupostària en la UMH de la major despesa, aquests projectes o programes s'incorporaran com a annex al present encàrrec, una vegada tramitada la modificació. En aquest annex, es farà constar el pressupost del projecte o programa, el nom d'aquest en cas que siga necessari, així com qualsevol peculiaritat que en tinga.  
  
Onzena. Resolució de l'encàrrec  
Seran causes de resolució de l'encàrrec:  
- L'incompliment per part de la Fundació UMH de l'activitat encomanada.  
- L'existència de circumstàncies que facen impossible o innecessària la realització o continuació de l'activitat encomanada, per qualsevol de les parts.  
- La decisió unilateral de la UMH, que es comunicarà amb un preavís d'almenys tres mesos.  
En qualsevol d'aquests supòsits es procedirà a realitzar l'oportuna liquidació de l'encàrrec.  
  
Dotzena. Adaptació de normativa vigent  
El present encàrrec i els seus annexos hauran d'adaptar-se, en tot moment, a la normativa vigent, així com a la normativa interna de la Universitat Miguel Hernández.  
  
Tretzena. Derogació d'acords anteriors  
Amb la formalització de l'acord queden sense efecte tots aquells documents públics o privats que s'hagen signat amb anterioritat entre la Universitat Miguel Hernández d'Elx i la Fundació UMH en relació amb els serveis objecte del present encàrrec de gestió, i quedarà pendent d'efectuar la necessària liquidació definitiva dels encàrrecs de l'exercici precedent.  
  
Catorzena. Cessió de competències  
L'encàrrec de gestió no suposa cessió de titularitat de les competències ni dels elements substantius del seu exercici, atribuïdes a la Universitat Miguel Hernández d'Elx. No obstant això, es faculta la Fundació UMH a subscriure els convenis, contractes i altres acords que siguen necessaris per a l'execució de l'objecte del present encàrrec.  
  
  
Quinzena. Interpretació  
Correspon a la Universitat Miguel Hernández d'Elx dictar les resolucions d'interpretació de l'activitat material objecte del present encàrrec de gestió.  
  
I en prova de conformitat amb el que han acordat, les parts signen el present acord d- encàrrec de gestió, amb un exemplar duplicat, al lloc i data consignats en l'encapçalament.  
  
Per la Universitat Miguel Hernández d'Elx, el rector: Jesús Tadeo Pastor Ciurana.  
Per la Fundació UMH, el vicepresident segon: Francisco Borja Miralles.  
  
  
  
ANNEX I  
Règim d'ús de les instal·lacions i infraestructures de la UMH  
  
1. La UMH autoritza expressament l'ús de les instal·lacions i infraestructures de la seua titularitat reflectides en la clàusula segona del present document perquè siguen utilitzades per la Fundació UMH exclusivament per a complir els objectius marcats en l'encàrrec.  
  
2. Com que l'autorització concedida té com a finalitat possibilitar a la Fundació UMH, com a mitjà propi i servei tècnic de la UMH, el compliment de les funcions encomanades per la UMH, l'ús dels citats béns per la Fundació UMH estarà exempt de contraprestació econòmica.  
  
3. La Fundació UMH farà ús de les instal·lacions cedides d'acord amb les normes internes i de funcionament que la UMH establisca per a aquest efecte.  
4. El manteniment de les instal·lacions, la qual cosa inclou neteja, consergeria, obres de condicionament i millora, jardineria, subministraments (electricitat, aigua i comunicacions) seran prestats i assumits per la UMH.  
5. La UMH es reserva la facultat d'inspeccionar els béns objecte d'autorització d'ús per a garantir que siguen utilitzats d'acord amb els termes de l'autorització.  
6. La present autorització estarà vigent mentre romanga en vigor l'encàrrec de gestió. Com a conseqüència, la seua extinció estarà relacionada amb qualsevol de les causes de resolució de l'encàrrec que s'arrepleguen en l'onzena clàusula.  
  
  
  
ANNEX II  
Quadre de preus públics  
  
1. CURSOS MULTILINGÜES BASATS EN EL MARC COMÚ EUROPEU DE REFERÈNCIA PER A LES LLENGÜES.  
  
PER ALS CURSOS PRESENCIALS CONEIXEMENT GENERAL (?/hora) ESPECIALITZACIÓ  
(?/hora)  
BASE 10 ALUMNES   
Menys de 25 hores De 7 a 8 De 8 a 10  
De 26 a 69 hores De 6 a 7 De 7 a 9  
Més de 70 hores De 5 a 6 De 6 a 7  
BASE 15 ALUMNES   
Menys de 25 hores De 5 a 6 De 6 a 8  
De 26 a 69 hores De 4 a 5 De 5 a 7  
Més de 70 hores De 3 a 4 De 4 a 6  
BASE 30 ALUMNES   
Menys de 25 hores De 2 a 3 De 3 a 5  
De 26 a 69 hores De 1,5 a 2,5 De 2,5 a 4  
Més de 70 hores De 1 a 2 De 2 a 3  
BASE 40 ALUMNES   
Menys de 25 hores De 1,25 a 2,25 De 2,25 a 4  
De 26 a 69 hores De 1 a 2 De 2 a 3  
Més de 70 hores De 0,75 a 1,5 De 1,5 a 3  
  
  
  
Quan el preu d'aplicació siga el de cursos de més de 70 hores, es podran aplicar les següents deduccions:  
  
Quadre de deduccions 1  
  
Per a la Comunitat Universitària (PDI, PI, PAS, Estudiants) i Alumni Un 10 %  
Institucions i empreses amb conveni signat amb la FUMH Un 10 %  
Per a la Comunitat FUMH (persones que durant el curs acadèmic anterior al present curs hagen estudiat algun curs al Laboratori d'Idiomes, personal de la FUMH, emprenedors de la Nau de la Innovació, empleats de les empreses del Parc Científic) Un 10 %  
Per a Tarjeta Solidària i Extensa Un 10 %  
Per Família Nombrosa Un 10 %  
Per Discapacitat (igual o superior al 33 %) Un 10 %  
  
  
En cap cas, els estudiants d'aquests programes de formació en idiomes es podran beneficiar de més d'una deducció quan efectuen la matrícula.  
En cas que el curs permeta diferents modalitats de pagament, es podrà aplicar fins a un 15 % de descompte a les modalitats de pagament anual o pagament semestral.   
Aquest descompte és independent de l'aplicació dels que s'estableixen al quadre de descomptes 1.  
En el cas dels alumnes que es matriculen en més d'un curs, s'aplicaran les següents deduccions, sobre els preus calculats sobre la base del quadre de preus  
  
Quadre de deduccions 2  
  
Si es matriculen en dos cursos durant el mateix any acadèmic; sempre que un d'ells siga d'una durada anual o intensiu. Un 5 % de descompte en el segon curs  
Si es matriculen en tres o més cursos durant el mateix any acadèmic, sempre que un d'ells siga d'una durada anual o intensiu. Un 5 % en el segon curs i un 10 % en el tercer curs i següents.  
  
  
En aquells casos en què l'activitat ho requerisca per causes excepcionals o particulars suficientment estimades, es podran aplicar bonificacions inferiors a les estipulades en els quadres anteriors, la qual cosa serà reportada a la comissió de seguiment de l'encàrrec.  
En el cas que en algun dels cursos que s'impartisquen s'admeten convalidacions d'algunes parts per haver-se cursat amb anterioritat o per un altre motiu, la FUMH cobrarà un 25 % del cost d'aquest mòdul, per a sufragar el cost administratiu i de gestió d'aquestes convalidacions.  
  
  
2. CURSOS MULTILINGÜES PER A INSTITUCIONS I EMPRESES  
Aquests preus seran aplicables quan el curs siga encarregat per una institució o empresa per al conjunt dels seus treballadors, amb independència del nombre d'alumnes. El curs serà abonat per la institució o empresa.  
  
Menys de 100 hores 45 ?/hora  
De 101 a 200 hores 40 ?/hora  
Més de 200 hores 35 ?/hora  
  
  
En aquest cas es podrà aplicar un descompte del 10 % sobre el preu total per a aquelles empreses o institucions que tinguen un conveni amb la FUMH.  
En cas que aquests cursos foren sol·licitats a la FUMH per la UMH el preu serà de 32 ?/hora.  
  
3. CURSOS EMPARATS PER L'ORDRE 17/2391 DYU LA QUAL ES REGULEN LES TITULACIONS QUE FACULTEN PER A L'ENSENYAMENT EN VALENCIÀ I DEL VALENCIÀ I EN LLENGÜES ESTRANGERES (CAPACITACIÓ I DIPLOMA DE MESTRE DE VALENCIÀ)  
  
En base a 30 alumnes:  
  
Capacitació en Valencià i en llengües estrangeres De 1 - a 3 ?/ hora  
Diploma mestre en Valencià De 1 - a 3 ?/ hora  
  
  
En el cas que en aquests cursos es realitzen convalidacions de parts del mateix per haver-se cursat amb anterioritat o per un altre motiu, la FUMH cobrarà un 25 % del cost d'aquest mòdul, per a sufragar el cost d'administració i de gestió d'aquestes convalidacions.  
  
4. PROVES D'IDIOMES PER A L'ACCÉS A GRAUS, MÀSTER I ERASMUS  
  
Proves d'accés Grau 12 ?/alumne  
Proves d'accés Màster 30 ?/alumne  
Proves d'accés Erasmus 12 ?/alumne  
  
  
  
  
5. SERVEI DE TRADUCCIÓ:  
  
TRAMS REVISIÓ TRADUCCIÓ GENERAL  
(espanyol, valencià, anglès, francès, italià i alemany)   
TRADUCCIÓ ESPECIALITZADA  
(espanyol, valencià, anglès, francès, italià i alemany)  
  
 TRADUCCIÓ JURADA  
(espanyol, valencià, anglès, francès, italià i alemany)  
Fins a 3.000 paraules De 0,02 - a 0,04 - De 0,06 -   
a 0,07 - De 0,07 -   
a 0,09 - De 0,08 -   
a 0,10 -  
Més de 3.000 paraules De 0,02 - a 0,03 - De 0,06 -   
a 0,07 - De 0,07 -   
a 0,09 - De 0,08 -   
a 0,10 -  
Observacions: Tarifa mínima 35 -  
  
  
[1] (\*) Resultarà d'aplicació amb l'eficàcia i en els termes de l'encàrrec per a la gestió per a la realització dels diferents programes de suport, recolzament, formació i capacitació multilingües ala Universitat Miguel Hernández d'Elx; prevista per a l'Exercici 2017.